Risiko for kuling og vindstød af stormstyrke. Det er menuen til aftenkaffen tirsdag. DMI varsler nemlig risiko for kuling og vindstød af stormstyrke i flere dele af Nordjylland fra kl. 18:00 frem til kl. 02:00 natten til onsdag. Det er ifølge DMI Vendsyssel, Storaalborg, Læsø, Jammerbugt og Thisted der er i farezonen. Vindstød af stormstyrke medfører at tagsten blæser ned, store grene knækker, træer kan vælte og spærre tog-  og vejstrækninger. Stor sandsynlighed for at broer må lukkes for trafik.

Opsummering:
Tirsdag aften kan ende særdeles blæsende. DMI varsler vindstød af stormstyrke i dele af Nordjylland tirsdag aften og nat.